Surat Al-Qashash

Surat Al-Qashash (, , "Calitra") nakeuh saboh surat Makkiyah nyang jeumeulah ayat lam surat nyoe nakeuh 88 ayat. Narit Al-Qashash geucok nibak ayat 25.

Surat nyoe neupeutrön watèe ureueng muslimin mantöng lam keuadaan leumöh saweub ureueng kaphé mantöng meukuwasa di nanggroe Meukah. Saweub nyan, Allah neupeutrön surat nyoe keu saboh bandéngan ngön riwayat Nabi Musa lam kuwasa Fir'aun ngön Qarun. Surat nyoe neumeujanji lé Allah meunyoe Nabi Muhammad geuneuk peumeunang ateuh ureueng musyrék Meukah.

 Asoe surat 
Siteungöh nibak surat nyoe geuriwayat bhah udép Nabi Musa ngön keujadian bak masa peumeurintahan Fir'aun ngön trôk teunulông nibak Allah keu Nabi Musa a.s. ngön kawômgeuh, Bani Israil.

La'én nibak nyan, asoe surat nyoe neupeugah cit bhah:
 Riwayat nabi-nabi sigohlom Nabi Muhammad .
 Teuleubèh ureueng meukitab nyang meuiman ngön Nabi Muhammad .
 Neubri taufik keu ban dum hamba Allah nyang meuiman.
 Allah neupeuancô saboh kawôm saweub kawôm nyan hana meuiman keu Allah.
 Allah hana neubri bala keu kawôm nyang gohlom trôk rasul keu kawôm nyan.
 Keuadaan ureueng kaphé bak uroe kiamat.
 Bida uroe ngön malam seubagoe rahmat keu manusia.
 Buet göt ngön brôk geubalah lé Allah.
 Janji Allah keu geupeumeunang Nabi Muhammad.
 Riwayat Qarun ngön ban dum hareutajih.

Kawan:Surat Makkiyah